Document ID: 32008D0444

KOMISIJAS LĒMUMS
(2008. gada 5. jūnijs)
par Kopienas finansiālo atbalstu infekciozā katarālā drudža apkarošanas ārkārtas pasākumiem Vācijā 2007. gadā
(izziņots ar dokumenta numuru K(2008) 2363)
(Autentisks ir tikai teksts vācu valodā)
(2008/444/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 20. novembra Direktīvu 2000/75/EK, ar ko paredz īpašus noteikumus infekciozā katarālā drudža kontrolei un apkarošanai (1), un jo īpaši tās 9. panta 2. punktu,
ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (2) un jo īpaši tā 3. panta 3. punktu un 3. panta 5. punktu,
tā kā:
(1)
Lēmumā 90/424/EEK ir noteiktas procedūras, kas reglamentē Kopienas finansiālo atbalstu īpašiem veterināriem pasākumiem, tostarp ārkārtas pasākumiem. Lai pēc iespējas ātrāk apkarotu infekciozo katarālo drudzi, dalībvalstis saņems finansiālu atbalstu, lai segtu konkrētu infekciozā katarālā drudža uzliesmojumu apkarošanas pasākumu izdevumus.
(2)
Lēmuma 90/424/EEK 3. panta 5. punktā izklāstīti noteikumi par to, cik lielu procentuālu daļu no dalībvalstu izmaksām sedz Kopienas finansiālais atbalsts.
(3)
Kopienas finansiālajam atbalstam, kas paredzēts infekciozā katarālā drudža apkarošanas ārkārtas pasākumiem, piemēro noteikumus Komisijas 2005. gada 28. februāra Regulā (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (3). Šo regulu piemēro Kopienas finansiālajam atbalstam, ko piešķir dalībvalstīm attiecībā uz turpmāk noteiktajiem attiecināmajiem izdevumiem par dažu slimību apkarošanas pasākumiem Lēmuma 90/424/EEK 3. panta 1. punktā minētajās situācijās.
(4)
Vācijā 2007. gadā bija infekciozā katarālā drudža uzliesmojums. Šīs slimības uzliesmojums nopietni apdraud Kopienas mājlopu ganāmpulkus.
(5)
Tādēļ Vācija veica vajadzīgos ārkārtas pasākumus, lai izvairītos no infekciozā katarālā drudža izplatības.
(6)
Vācija 2007. gada 28. novembrī sniedza finanšu informāciju, kas vajadzīga pirms Kopienas finansiālā atbalsta piešķiršanas saskaņā ar Regulas (EK) Nr. 349/2005 6. pantu.
(7)
Vācija ir pilnībā izpildījusi Lēmuma 90/424/EEK 3. pantā un Regulas (EK) Nr. 349/2005 6. pantā paredzētos tehniskos un administratīvos pienākumus.
(8)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Kopienas finansiālais atbalsts Vācijai
Kopienas finansiālo atbalstu Vācijai piešķir, lai segtu šīs dalībvalsts izmaksas par pasākumiem, ko tā saskaņā ar Lēmuma 90/424/EEK 3. panta 2. punktu veikusi infekciozā katarālā drudža apkarošanai 2007. gadā.
2. pants
Maksāšanas kārtība
Pirmo maksājumu EUR 950 000,00 apmērā izmaksā kā daļu no 1. pantā paredzētā Kopienas finansiālā atbalsta.
3. pants
Adresāts
Šis lēmums ir adresēts Vācijas Federatīvajai Republikai.
Briselē, 2008. gada 5. jūnijā

Labels: 19
5
0
6
18